Minions

Minions er en amerikansk animasjonsfilm fra 2015. Filmen er regissert av Kyle Balda og Pierre Coffin, skrevet av Brian Lynch, og har Sandra Bullock, Jon Hamm, Michael Keaton, Allison Janney og Steve Coogan som hovedstemmer, samt Geoffrey Rush som forteller.

Filmen er en spinoff av Grusomme Meg-filmene

Om filmen 
Filmen hadde kinopremiere i London 11. juni og i Norge 2. juli 2015. Den er en spin-off til de populære karakterene fra filmene Grusomme meg (2010) og Grusomme meg 2 (2013). Filmen ble forespeilet under rulleteksten i Grusomme meg 2, hvor Stuart, Kevin og Bob blir sett på audition for filmen.
Filmen fikk blandet kritikk. Noen kritikere hyllet de komiske aspektene samt Bullock og Hamms roller, mens andre mente at de tre minionene ikke klarte å bære filmen alene og at skurkene i filmen var lite gjennomarbeidet.

Filmen har hatt en inntjening på over 1,1 milliarder dollar..

Handling 
Minions er små gule dyr som har eksistert siden tidenes begynnelse. De har utviklet seg fra encellede organismer til skapninger som eksisterer kun for å tjene verdens 
superskurker. Tre minioner, Stuart, Kevin og Bob, drar fra basen sin i Antarktis til USA i håp om å finne en leder de kan følge. Etterhvert finner de Scarlett Overkill, verdens første kvinnelige superskurk. De får et oppdrag som de klarer å gjennomføre, men det er ikke nok for Scarlett, som har planer om verdensherredømme. De tre minionene må etterhvert møte en ny utfordring: å redde alle minionstammer fra å bli utslettet.

Rolleliste 
 Pierre Coffin som Kevin, Stuart, Bob og the Minions.
 Sandra Bullock som Scarlett Overkill.
 Jon Hamm som Herb Overkill.
 Michael Keaton som Walter Nelson.
 Allison Janney som Madge Nelson.
 Steve Coogan som Professor Flux / Tower Guard.
 Jennifer Saunders som Queen Elizabeth II.
 Geoffrey Rush som fortelleren.
 Steve Carell som Young Gru.
 Katy Mixon som Tina.
 Hiroyuki Sanada som Sumo Villain.
 Michael Beattie som VNC Announcer / Walter Jr.

Produksjon 
10. juli 2012 kunngjorde Universal Studios og Illumination Entertainment at the Minions fra Grusomme meg skulle få sin egen spin-off planlagt med premiere i 2014. Brian Lynch, som tidligere har vært med å skrive manus til filmen Hopp (2011) og Pus med støvler (2011), ble spurt om å skrive manus på grunn av sitt tidligere arbeid med attraksjonen Despicable Me: Minion Mayhem i fornøyelsesparken Universal Orlando Resort .

21. august 2012 ble det kunngjort at filmen skulle ha premiere 19. desember 2014. I februar 2013 ble Sandra Bullock med som stemmen til Scarlet Overkill, Jon Hamm ble med to måneder senere som stemmen til Herb Overkill.

20. september 2013 ble premieren flyttet fra 19. desember 2014 til 10. juli 2015 da Universal var fornøyd med suksessen til Grusomme meg 2 som kom i juli 2013 og ville fullt ut utnytte merchandising av filmen.

Oppfølger 
I 2022 utkom oppfølgeren Minions: Historien om Gru.

Referanser

Eksterne lenker 
 
 

Filmer fra 2015
Animasjonsfilmer fra USA
Filmkomedier fra USA
Barnefilmer fra USA
Engelskspråklige filmer